CELEX: 62007CA0438
Language: lt
Date: 2009-10-06 00:00:00
Title: Byla C-438/07: 2009 m. spalio 6 d. Teisingumo Teismo (trečioji kolegija) sprendimas byloje Europos Bendrijų Komisija prieš Švedijos Karalystę (Valstybės įsipareigojimų neįvykdymas — Aplinka — Direktyva 91/271/EEB — Miesto nuotekų valymas — Reikalavimo griežčiau išvalyti visas didesnėse nei 10000 gyventojų ekvivalento aglomeracijose susidarančias miesto nuotekas nuo azoto netaikymas)

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/4
            
         2009 m. spalio 6 d. Teisingumo Teismo (trečioji kolegija) sprendimas byloje Europos Bendrijų Komisija prieš Švedijos Karalystę
   
   (Byla C-438/07) (1)
   
   (Valstybės įsipareigojimų neįvykdymas - Aplinka - Direktyva 91/271/EEB - Miesto nuotekų valymas - Reikalavimo griežčiau išvalyti visas didesnėse nei 10000 gyventojų ekvivalento aglomeracijose susidarančias miesto nuotekas nuo azoto netaikymas)
   2009/C 282/06
   Proceso kalba: švedų
   
      Šalys
   
   
      Ieškovė: Europos Bendrijų Komisija, atstovaujama I. Koskinen, L. Parpala, M. Patakia ir S. Pardo Quintillán
   
      Atsakovė: Švedijos Karalystė, atstovaujama A. Falk
   
      Atsakovės pusėje įstojusi į bylą šalis: Suomijos Respublika, atstovaujama J. Heliskoski ir A. Guimaraes-Purokoski
   
      Dalykas
   
   Valstybės įsipareigojimų neįvykdymas — 1991 m. gegužės 21 d. Tarybos direktyvos 91/271/EEB dėl miesto nuotėkų valymo (OL L 135, p. 40; 2004 m. specialusis leidimas lietuvių k., 15 sk., 2 t., p. 26) su pakeitimais, padarytais 1998 m. vasario 27 d. Komisijos direktyva 98/15/EB (OL L 67, p. 29; 15 sk., 4 t., p. 27), 5 straipsnio 2, 3 ir 5 dalių pažeidimas — Neužtikrinimas, vėliausiai iki 1998 m. gruodžio 31 d., kad visos iš didesnių nei 10 000 gyventojų ekvivalentų aglomeracijų miesto nuotėkų valymo įrenginių tiesiogiai į jautrias zonas arba jose esančius baseinus išleidžiamos medžiagos atitiktų visus Direktyvos 91/271/EEB I priede numatytus reikalavimus.
   
      Rezoliucinė dalis
   
   
               1.
            
            
               Vėliausiai iki 1998 m. gruodžio 31 d. neužtikrinusi, jog pakeistuose 2 ir 3 prieduose išvardytose didesnėse nei 10 000 GE aglomeracijose susidarančių miesto nuotekų valymo įrenginių išleidžiamos medžiagos, patenkančios tiesiogiai į jautrias zonas arba jose esančius baseinus, atitiktų tam tikrus 1991 m. gegužės 21 d. Tarybos direktyvos 91/271/EEB dėl miesto nuotėkų valymo su pakeitimais, padarytais 1998 m. vasario 27 d. Komisijos direktyva 98/15/EB, I priedo reikalavimus, Švedijos Karalystė neįvykdė įsipareigojimų pagal šios direktyvos 5 straipsnio 2, 3 ir 5 dalis.
            
         
               2.
            
            
               Atmesti likusią ieškinio dalį.
            
         
               3.
            
            
               Nurodyti Europos Bendrijų Komisijai, Švedijos Karalystei ir Suomijos Respublikai padengti savo patirtas bylinėjimosi išlaidas.
            
         
      (1)  OL C 283, 2007 11 24.